بیرلشمیش میللت‌لر تشکیلاتی‌نین باش کاتیبی آنتونیو گوترش، ایسرائیله 50 ایلدیر داوام ائدن فیلیسطین ایشغالینا سون وئرمه‌سی چاغیریشیندا تاپیلا‌راق، قالیجی باریشین تمل‌لرینی آتمانین تک یولونون ایشغالین سونا چاتماسی و مذاکیره ائدیلمیش ایکی دولت‌لی حلّ چاتیلماسی اولاجاغینی بیلدیردی.
آنتونیو گوترش، ایسرائیلین فیلیسطینی ایشغا‌لی‌نین 50. جی ایلده ائتدیگی یازی‌لی آچیقلامادا، بو ایشغالین فیلیسطین خالقینا آغیر بیر یوک بیندیردیغینی و نسیل‌دن نسیله قاچقین دوشرگه‌لرینده یوخسوللوق ایچینده یاشاماق مجبوریتینده بوراخدیغینی خاطیرلادیب.
ایشغالین هم فیلیسطین‌لی‌لرین هم ده ایسرائیلی‌لرین حیات‌لارینی شکیللندیردیگینه، شدت و اینتیقام چرخه‌سینی حرکته گیچیردیغینی یازان گوترش، ایشغالین سورمه‌سی‌نین فیلیسطین‌لی‌لره دولت قورما خیا‌لی‌نین، ایسرائیل اؤولادلارینا ایسه باریش، امنیت و بؤلگه‌سل تانینیرلیک آرزوسونون گئرچکلشمیه‌جگی مساژینی گؤندردیگینه دقتی چکدی.
گوترش،
"فیلیسطینین دولت اولما حسرتینی رئاللاشدیرماسی، ایسرائیلین امنیت ناراحات‌لیق‌لارینی آرا‌دان قالدیرماسی و قالیجی باریشین تمل‌لری‌نین آتیلماسی‌نین تک یولو 1967-جی ایلده باشلایان ایسرائیل ایشغالینا سون وئریلمه‌سی و مذاکیره ائدیلمیش ایکی دولت‌لی بیر حلّ الده ائدیلمه‌سی‌نین. فیلیسطین خالقی ایمتیناع حاق‌لارینی آنجاق بو شکیلده قازانار." قیمتلندیرمه‌سینی ائتدی.
موستقیل بیر فیلیسطین دولتی قورا‌راق چاتیشما‌لارا سون وئرمه‌نین و فیلیسطینین ایسرائیل ایله یانا-یانا باریش ایچینده و اعتبارلی بیر شکیلده یاشاماسی‌نین زامانی گلدیگینی وورغولایان بمت باش کاتیبی گوترش، ایسرائیل-فیلیسطین پروبلمی‌نین حلّی یاخین شرقده زوراکی‌لیق حادثه‌لرینی و ترورو آرا‌دان قالدیراجاغینی، اینسان حاق‌لاری، امکداش‌لیق ، امنیت و ریفاهین قاپی‌لارینی آچاجاغینی ایفاده ائتدی.
